2017-ben, a budapesti úszó-világbajnokságon debütált a felnőtt mezőnyben, ahol 1500 méteres gyorsúszásban bronzérmet szerzett Katie Ledecky és Mireia Belmonte mögött. A 2017-es nyári universiadén 800 és 1500 méteren is aranyérmes lett, a rövid pályás Európa-bajnokságon pedig 800 méteren bronzot szerzett. A 2018-as Mediterrán Játékokon 400 és 800 méteren is győzni tudott, a 2018-as Európa-bajnokságon pedig mind a három számában (400, 800, 1500 m) Európa-bajnok lett.